**LG suurendab investeeringuid robootika valdkonda**

**Tallinn, Eesti, 3. juuli 2018 —** LG hiljutine investeering USA-s baseeruvasse ettevõttesse Bossa Nova Robotics märgib esimest välismaist investeeringut robootika valdkonnas. Viimasel aastal peamiselt Korea idufirmadesse investeerinud LG on investeerimisalgatuse esimese 12 kuu jooksul investeerinud robootika idufirmadesse üle 90 miljoni dollari.

Reaalajas tooteandmete juhtimist pakkuv Bossa Nova Robotics on juhtiv teenuspakkuja ülemaailmsetele jaekaubandusettevõtetele, aidates suuremahulistel jaekauplustel automaatselt koguda ja analüüsida kaubavarude andmeid. Maailma suurim jaemüüja Walmart on alates eelmisest aastast paljudes oma kauplustes katsetanud Bossa Nova mobiilseid roboteid, mis kannavad hoolt riiulitel olevate toodete skaneerimise eest. Robotid annavad teada, millised tooted on otsakorral, milliseid veel jagub ning kui populaarne on teatud toode.

Bossa Nova rahastamisele eelnesid ka investeeringuid neljas Korea robootika ettevõttes: Acryl, SG ROBOTICS, Robotis ja Robostar.

Acryl Inc. on 7 aastat tegutsenud kognitiivse infotehnoloogia ettevõte, mis pakub integreeritud tehisintellekti platvormi nimega "Jonathan", mis suudab tajuda inimese emotsioone ja nende tähendust teksti, kõne ja pildi kaudu.

SG ROBOTICS on idufirma, mis arendab kantavaid roboteid liikumispuudega inimestele nagu parapleegiat ja neuromuskulaarhaiguseid põdevad patsiendid.

Robotis on spetsialiseerunud robootika lahendustele ja õpperobotitele. Ettevõte on tuntud patenditud tarkade täiturmehhanismide poolest, mida kasutatakse mitmeosalistes robotites.

Robostar on tööstuslike robotite tootja, kelle missiooniks on olla teenuspakkuja mobiili, autode, kuvarite ja pooljuhtide ettevõtetele.

Need investeeringud täiendavad LG jõupingutusi tuua lähitulevikus turule teenindusrobotid. LG on juba Koreas prooviperioodiks kasutusele võtnud hulga roboteid. Näiteks puhastusrobot ja giidrobot aitasid reisijaid Lõuna-Korea suurimas lennujaamas Pyeongchangi taliolümpiamängude ajal. Selle aasta alguses tutvustas LG tehnikamessi CES raames kolme uut CLOi robotit, mis on spetsiaalselt välja töötatud kommertskasutuseks suure liiklusega kohtades nagu hotellid ja supermarketid. LG CLOi roboteid töötatakse välja paralleelselt ettevõtte tarbeelektroonika ja kodutehnika tehisintellekti brändi LG ThinQ toodetega.

"Robootika kui meie ThinQ tehisintellekti strateegia põhikomponent on LG tulevikuvõimalus," ütles LG Electronics globaalse avatud innovatsiooni osakonna asepresident Kim Sungwook. "LG on pühendunud robootika võimaluste laiendamisele uuenduslikesse partneritesse tehtavate investeeringute ning intensiivsete uurimis- ja arendustegevuste kaudu."

**# # #**

**LG Electronics, Inc.**

LG Electronics, Inc. (KSE: 066570.KS) on üleilmne tehnoloogiainnovaator koduelektroonika, mobiilsidevahendite ja kodumasinate valdkonnas. Firmas töötab üle 77 000 inimese enam kui 125 tegevusvaldkonnas. 2015. aastal oli ettevõtte müügitulu 48,8 miljardit dollarit. LG koosneb neljast äriüksusest – kodumasinad ja õhukonditsioneerid, mobiilsed lahendused, kodune meelelahutus ning sõidukikomponentide üksus. LG on üks maailma juhtivatest lameekraaniga telerite, mobiiltelefonide, kliimaseadmete, pesumasinate ja külmikute tootjatest. LG on 2016 ENERGY STAR® Aasta Partner. Täiendav informatsioon: [www.LGnewsroom.com](http://www.LGnewsroom.com).

**Lisainfo:**

Vjaceslavs Sergejevs

Suhtekorralduse juht Balti riikides

LG Electronics Latvia Ltd.

Telefon: +371 67 311 337

E-post: vyacheslav.sergeyev@lge.com

Triin Tähnas

Tel. +372 518 6783

E-post: triin.tahnas@prstrategies.ee